Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1.	Odhad dosahov na verejné financie

Schválením alternatívneho modelu financovania úradu a následnými legislatívnymi opatreniami by došlo k odhadovanej úspore výdavkov štátneho rozpočtu cca vo výške 17,9 mil. Sk. Táto úspora sa dosiahne nasledovne:
a)	Naďalej priame výdavky ŠR pre kapitolu úradu vo výške cca 29,6 mil. Sk
b)	Rozpočtované príjmy úradu o zaplatené príspevky zo strany prevádzkovateľov jadrových zariadení – cca 120,4 mil. Sk  
c)	Výpadok príjmu do štátneho rozpočtu z titulu zníženia základu dane z príjmov prevádzkovateľov jadrových zariadení vo výške cca 22,9 mil. Sk

29,6 mil. Sk (naďalej priamy výdavok zo ŠR pre kapitolu úradu) + 22,9 mil. Sk (výpadok príjmu do ŠR z dôvodu zníženia daňového základu) = 52,5 mil. Sk   

70,4 mil. Sk (doterajší rozpočet kapitoly ÚJD SR) – 52,5 mil. Sk (po zavedení alternatívneho modelu) = + 17,9 mil. Sk (úspora).
Navrhovaný model je možné hodnotiť ako model s pozitívnym vplyvom na verejné financie.

2.	Odhad dosahov na obyvateľov, hospodárenie podnikateľskej sféry a iných právnických osôb

Materiál by nemal mať negatívny dosah na obyvateľov. Pokiaľ ide o hospodárenie podnikateľskej sféry, malo by ísť len o administratívne preskupenie výdavkov vybraných právnických osôb pôsobiacich v jadrovoenergetickom sektore.

3.	Odhad dosahov na životné prostredie

Materiál nebude mať žiaden negatívny dosah na životné prostredie.

4.	Odhad dosahov na zamestnanosť

Zvýšenie finančných prostriedkov úradu podľa schváleného alternatívneho modelu by za určitých predpokladov mohlo mať dokonca pozitívny vplyv na zamestnanosť v rámci možnosti zamestnania optimálneho počtu zamestnancov na úrade, v súvislosti so zvýšenými nárokmi na personálne obsadenie v nadväznosti na dozorné činnosti pri vyraďovaní JE V-1, dostavbu JE – MO 3,4 a vznik nového subjektu GovCo, a. s.